 প্রথম বিশ্বযুদ্ধের শুরুর দিকে জার্মান সেনাবাহিনী নিরপেক্ষ বেলজিয়ামের মধ্যে দিয়ে দ্রুত অগ্রসর হয়ে ফ্রান্সকে আক্রমণ করার জন্য শ্লাইফেন প্ল্যানের একটি সংশোধিত সংস্করণটি কার্যকর করেছিল এবং তারপর দক্ষিণ দিকে ঘুরে আসছিল যাতে ফরাসি সেনারা জার্মান সীমান্তে আটকা পড়ে। পশ্চিম ফ্রন্ট হল এমন এক জায়গা যেখানে ইউরোপ, জার্মান ও ফরাসি সামরিক বাহিনীগুলোর সর্বাধিক শক্তিশালী সৈন্যদলগুলো মোতায়েন করা হয়েছিল এবং যুদ্ধের সিদ্ধান্ত নেওয়া হয়েছিল। ১৮৩২ সালে লন্ডনের চুক্তি অনুযায়ী ব্রিটেন বেলজিয়ামের নিরপেক্ষতার নিশ্চায়তা দেয়। এই কারণে ৪ আগস্ট মধ্যরাত্রে তার আল্টিমেটামের মেয়াদ শেষ হওয়ার পর ব্রিটেনকে যুদ্ধে যোগ দিতে হয়েছিল। জার্মান জেনারেল আলেকজান্ডার ভন ক্লক এবং কার্ল ভন বুউলোর নেতৃত্বে বাহিনীগুলো ৪ আগস্ট ১৯১৪ সালে বেলজিয়াম আক্রমণ করে। ২ আগস্ট তারিখে লাক্সেমবার্গ বিরোধিতা ছাড়াই দখল করে নেয়। বেলজিয়ামের প্রথম যুদ্ধটি ছিল অবরোধ , যা ৫ থেকে ১৬ আগস্ট পর্যন্ত স্থায়ী হয়। লীগ দৃঢ় প্রতিরোধ জার্মান সেনাবাহিনীকে অবাক করে দিয়েছিল। যদিও জার্মান ভারী অস্ত্রোসরঞ্জাম কয়েক দিনের মধ্যে প্রধান দুর্গ ধ্বংস করতে সক্ষম হয়েছিল। লিগ এর পতনের পর, বেলজিয়ামের বেশিরভাগ সেনা নামুরের গ্যারিসন ফাকা করে এন্টওয়ার্পে ফিরে যায় ।বেলজিয়ামের রাজধানী ব্রাসেলস ২০ আগস্ট জার্মানদের হাতে পতিত হয়।২০-২৩ আগস্ট থেকে দীর্ঘ সময় ধরে নামুর নামক স্থানে আরেকটি অবরোধ সঙ্ঘটিত হয় । 

ফ্রান্স এই রনাঙ্নাঙ্গনে পাচটি সেনাবাহিনী মোতায়েন করেছিল। ফরাসি পরিকল্পনা XVII এর উদ্দেশ্য ছিল আলসেস-লরেন এর দখল। ৭ আগস্ট, সপ্তম কর্পস মালাউহ এবং কলমরকে ধরে রাখার জন্য আলসেস আক্রমণ করেছিল। ১৪ আগস্ট প্রথম ও দ্বিতীয় বাহিনীর লোরেনের সারেবর্গ-মোরেঞ্জে আক্রমণের মাধ্যমে প্রধান আক্রমণাত্মক অভিযান শুরু হয়। শ্লাইফেন পরিকল্পনা অনুসারে জার্মানরা ফরাসিদের মারাত্মক ক্ষতিসাধন পুর্বক ধীরে ধীরে প্রত্যাহার করছিল। ফ্রেঞ্চ তৃতীয় ও চতুর্থ বাহিনী সার নদীর দিকে অগ্রসর হয় এবং ব্রিয়ি এবং নুফচাটোকে আক্রমণ করার মাধ্যমে স্যারবুর্গকে দখল করার চেষ্টা করে, কিন্তু এটি প্রতিহত হয়। ৭ ই আগস্ট ফরাসি বাহিনী মালহাউসকে দখল করে নেয় তবে জার্মান রিজার্ভ বাহিনী মালহাউসের যুদ্ধে পরবর্তিতে তাদের পশ্চাদপসরণে বাধ্য করেছিল। 

জার্মান সেনাবাহিনী বেলজিয়ামের মধ্য দিয়ে ঢুকে পড়ে, বেসামরিক নাগরিকদের নির্মমভাবে হত্যা করে এবং গ্রামগুলি ধংস করে ফেলে। সংবাদপত্রগুলো জার্মান আক্রমণ, বেসামরিক নাগরিকদের বিরুদ্ধে সহিংসতা এবং সম্পত্তি ধ্বংস করার নিন্দা জানায় , যা " বেলজিয়ামের ধর্ষণ " নামে পরিচিত হয়ে উঠেছিল । বেলজিয়াম, লাক্সেমবার্গ এবং আর্দেনেসের মধ্য দিয়ে যাত্রা করার পর জার্মানরা আগস্টের শেষ দিকে উত্তর ফ্রান্সে অগ্রসর হয় , যেখানে তারা জোসেফ জোফ্রেয়ের অধীনে ফরাসি সেনাবাহিনী এবং ফিল্ড মার্শাল জন ফ্রেঞ্চএর অধীনে ব্রিটিশ এক্সপিডিশন ফোর্সেস বিভাগের সাথে মিলিত হয়।ফ্রন্টিয়ারসের যুদ্ধ হিসাবে পরিচিত একটি ধারাবাহিক যুদ্ধ ঘটে, যার মধ্যে চার্লারইয়ের যুদ্ধ এবং মন্সের যুদ্ধ অন্তর্ভুক্ত। পূর্বের যুদ্ধে ফ্রেঞ্চ পঞ্চম সেনা জার্মানির দ্বিতীয় এবং তৃতীয় বাহিনী দ্বারা প্রায় ধ্বংস হয়ে যায় এবং অবশিষ্ট অংশ জার্মানির অগ্রসর বিলম্বিত করে।

প্রে এর প্রথম যুদ্ধ
ফ্ল্যান্ডার্স অভিযান
বিমান যুদ্ধ
যুদ্ধ পরিকল্পনা - ফ্রন্টিয়ার্স যুদ্ধ